তথ্যবিবরণী নম্বর : ৯১৩

**ক্যাশে লেনদেন কমাতে পারলে আর্থিক খাতের স্বচ্ছতা নিশ্চিত করা সম্ভব**

**-- আইসিটি প্রতিমন্ত্রী**

ঢাকা, ১১ ফাল্গুন (২৪ ফেব্রুয়ারি):

তথ্য ও যোগাযোগ প্রযুক্তি প্রতিমন্ত্রী জুনাইদ আহমে্‌দ পলক সরকার ক্যাশলেস সোসাইটি তৈরিতে কাজ করছে উল্লেখ করে বলেছেন, ক্যাশে লেনদেন কমাতে পারলে দুর্নীতি, অনিয়ম কমিয়ে আনাসহ আর্থিক খাতের স্বচ্ছতা নিশ্চিত করা সম্ভব হবে।

প্রতিমন্ত্রী আজ ঢাকার স্থানীয় এক হোটেলে সোনালী ব্যাংকের হিসাব এবং বিকাশ একাউন্টের মধ্যে লিংক স্থাপনের মাধ্যমে লেনদেন কার্যক্রমের উদ্বোধনী অনুষ্ঠানে প্রধান অতিথির বক্তৃতায় এসব কথা বলেন।

প্রতিমন্ত্রী বলেন, ব্যাংকসহ বিভিন্ন আর্থিক প্রতিষ্ঠানের মধ্যে ইন্টার অপারেটর ট্রানজেকশন প্ল্যাটফর্ম তৈরি করা হচ্ছে। এর মাধ্যমে গ্রাহকদের কস্ট, ভিজিট এবং সময় সাশ্রয় হবে।

পলক বলেন, ডিজিটাল আর্থিক লেনদেনের সেবাগুলো সাধারণ মানুষকে করোনাকালীন সময়ের চ্যালেঞ্জ মোকাবিলায় আরো বেশি সক্ষমতা দিয়েছে। একই সঙ্গে এই সেবার গুরুত্ব এবং উপযোগিতাকে আরো স্পষ্ট করে বুঝিয়ে দিয়েছে। বৃহত্তম দুটি সরকারি-বেসরকারি আর্থিক সেবাদাতা প্রতিষ্ঠানের এমন যৌথ উদ্যোগ নিঃসন্দেহে আর্থিক অর্ন্তভুক্তি সহ সব ধরনের ডিজিটাল আর্থিক সেবা নিশ্চিত করার পথকে আরো সুগম করলো বলে তিনি জানান।

পলক আরো বলেন, সারাদেশের সোনালী ব্যাংকের সব গ্রাহকের লেনদেন এবার হবে বিকাশে। কেননা, এখন থেকে বিকাশ গ্রাহক ব্যাংক একাউন্ট থেকে ‘ট্রান্সফার মানি’ ও ‘অ্যাড মানি’ করতে পারবেন বিকাশ অ্যাপের মাধ্যমে।

প্রতিমন্ত্রী ডিজিটাল লেনদেনে আর্থিক প্রণোদনা দেয়ার জন্য সংশ্লিষ্ট কর্তৃপক্ষের প্রতি আহ্বান জানান।

সোনালী ব্যাংকের ব্যবস্থাপনা পরিচালক আতাউর রহমানের সভাপতিত্বে অনুষ্ঠানে আরো উপস্থিত ছিলেন অর্থ মন্ত্রণালয়ের আর্থিক প্রতিষ্ঠান বিষয়ক সিনিয়র সচিব আসাদুল ইসলাম, সোনালী ব্যাংক চেয়ারম্যান জিয়াউল হাসান সিদ্দিকী এবং বিকাশের প্রতিষ্ঠাতা সিইও কামাল কাদির।

#

শহিদুল/নাইচ/সঞ্জীব/সেলিম/২০২১/২২৫০ ঘণ্টা

তথ্যবিবরণী নম্বর : ৯১২

**বিশ্বের তরুণ ও যুব সমাজকে কুরআন তিলাওয়াত ও অধ্যয়নের প্রতি আহ্বান ধর্ম প্রতিমন্ত্রীর**

ঢাকা, ১১ ফাল্গুন (২৪ ফেব্রুয়ারি) :

ধর্ম প্রতিমন্ত্রী মোঃ ফরিদুল হক খান বলেছেন, ‘পবিত্র কুরআনুল কারীম’ মানব জাতির হেদায়েত, কল্যাণ, শান্তি ও পরকালীন মুক্তির নির্দেশনা। প্রিয়নবী (সা.) ছিলেন এ পবিত্র গ্রন্থের প্রথম তিলাওয়াতকারী ও মহান শিক্ষক। এ পবিত্র কুরআনের তিলাওয়াত মানুষের আত্মশুদ্ধি ঘটায় এবং তাদেরকে মানুষ হিসেবে উচ্চতর মর্যাদায় আসীন করেন। তাই বিশ্বের তরুন ও যুব সমাজকে বেশি বেশি পবিত্র কুরআন তিলাওয়াত ও অধ্যয়নে মনোযোগী হতে হবে।

প্রতিমন্ত্রী আজ ইসলামিক ফাউন্ডেশন বায়তুল মুকাররম মিলনায়তনে ওআইসি ইয়ুথ ক্যাপিট্যাল ঢাকা ২০২০ উপলক্ষে পবিত্র কুরআন তিলাওয়াত প্রতিযোগিতার উদ্বোধনী অনুষ্ঠানে প্রধান অতিথির বক্তব্যে এসব কথা বলেন।

প্রতিমন্ত্রী বলেন, বিশ্বের বিভিন্ন দেশে অনুষ্ঠিত কুরআন তিলাওয়াত, তাফসীর ও হিফজ প্রতিযোগিতায় বাংলাদেশ সবসময় শীর্ষস্থান লাভ করে দেশকে বিশ্ব দরবারে গৌরবোজ্জ¦ল করছে।

প্রতিমন্ত্রী বলেন, পৃথিবীতে বাংলাদেশেই সর্বাধিক মসজিদ, মাদ্রাসা, মক্তব, হাফেজ, আলেম ও দীনের প্রচারক রয়েছে। দেশের আলেম - হাফেজগণের উন্নয়নে বর্তমান সরকার বহুমুখী উদ্যোগ গ্রহণ করেছে। ইতোমধ্যে বেসরকারি সকল মাদ্রাসাকে সরকারি স্বীকৃতি প্রদান করা হয়েছে। বাংলাদেশের প্রতিটি জেলা ও উপজেলায় নিজস্ব অর্থায়নে ৫৬০টি মডেল মসজিদ ও ইসলামিক সাংস্কৃতিক কেন্দ্র প্রতিষ্ঠার কাজ দ্রুতগতিতে এগিয়ে চলেছে। যেখানে হিফজুল কুরআনের ব্যবস্থাও রয়েছে।

অনুষ্ঠানে বিশেষ অতিথির বক্তব্যে যুব ও ক্রীড়া প্রতিমন্ত্রী মোঃ জাহিদ আহসান রাসেল বলেন, দেশের তরুণ সমাজ ইসলাম ধর্ম সম্পর্কে সচেতন। এই প্রতিযোগিতা আয়োজনের মাধ্যমে ইসলামের সুমহান শিক্ষা অর্জনে তরুণ সমাজ অনেক বেশি অনুপ্রাণিত হবে। এই আন্তর্জাতিক প্রতিযোগিতায় আমাদের দেশের প্রতিযোগীরা অংশগ্রহণ করে বরাবরের মতই শীর্ষস্থান অধিকার করে দেশের জন্য সম্মান বয়ে আনবে।

ধর্ম বিষয়ক মন্ত্রণালয়ের সচিব মোঃ নূরুল ইসলামের সভাপতিত্বে অনুষ্ঠিত অনুষ্ঠানে আরো বক্তব্য রাখেন ইসলামিক ফাউন্ডেশনের বোর্ড অব গভর্ণরস এর গভর্ণর ড. মাওলানা মোহাম্মদ কাফিলুদ্দিন সরকার, ওংষধসরপ ঈড়ড়ঢ়বৎধঃরড়হ ণড়ঁঃয ঋড়ৎঁস (ওঈণঋ) এর সভাপতি তাহা আয়হান, পররাষ্ট্র মন্ত্রণালয়ের সচিব সাব্বির আহমেদ চৌধুরী, যুব ও ক্রীড়া মন্ত্রণালয়ের সচিব মোঃ আখতার হোসেন প্রমুখ। অনুষ্ঠানে ধর্ম বিষয়ক মন্ত্রণালয়, যুব ও ক্রীড়া মন্ত্রণালয় এবং ইসলামিক ফাউন্ডেশনের ঊর্ধ্বতন কর্মকর্তাবৃন্দ এবং বিশিষ্ট ওলামায়ে কেরাম উপস্থিত ছিলেন।

#

আনোয়ার/নাইচ/সঞ্জীব/জয়নুল/২০২১/২১৪৫ঘণ্টা

তথ্যবিবরণী নম্বর : ৯১১

কৃষকদের প্রাতিষ্ঠানিক ঋণসহায়তা বৃদ্ধির বিষয়ে সভা অনুষ্ঠিত

**জামানতের বিকল্প হিসেবে কৃষি কার্ড ও কৃষি বিভাগের প্রত্যয়নপত্রের ওপর গুরুত্বারোপ**

ঢাকা, ১১ ফাল্গুন (২৪ ফেব্রুয়ারি):

কৃষকদের প্রাতিষ্ঠানিক ঋণ সহায়তা বৃদ্ধির বিষয়ে সভা আজ ঢাকায় কৃষি মন্ত্রণালয়ের সম্মেলন কক্ষে অনুষ্ঠিত হয়। কৃষকদের প্রাতিষ্ঠানিক কৃষিঋণ সহায়তা কীভাবে বৃদ্ধি করা যায়, বিশেষ করে, প্রান্তিক কৃষকদের কাছে ঋণসুবিধা কীভাবে আরো বেশি পৌঁছে দেয়া যায় তা নিয়ে আলোচনা হয়। সভায় সভাপতিত্ব করেন কৃষি মন্ত্রণালয়ের সিনিয়র সচিব মোঃ মেসবাহুল ইসলাম।

আলোচনায় প্রকৃত ক্ষুদ্র ও প্রান্তিক কৃষকের ঋণপ্রাপ্তি সহজলভ্য করতে ডিএই, বিএডিসি ও কৃষি বিপণন অধিদপ্তরের বিভিন্ন কর্মসূচি ও প্রকল্পের আওতায় যেসব ‘কৃষক গ্রুপ’ রয়েছে, তাদের সাথে ব্যাংকের সংযোগ বৃদ্ধি; মাঠ দিবস উদযাপন ও কৃষক প্রশিক্ষণের মডিউলে ‘কৃষিঋণ’ বিষয়কে অন্তর্ভুক্তকরণ ও স্থানীয় ব্যাংক কর্মকর্তাদেরকে প্রশিক্ষণে আমন্ত্রণ এবং দেশে কৃষিঋণের প্রকৃত চাহিদা নিরূপণে সমীক্ষা পরিচালনার ওপর গুরুত্বারোপ করা হয়।

কৃষিঋণ প্রদানের ক্ষেত্রে জামানতের পরিবর্তে ‘কৃষি কার্ড’ বা স্থানীয় পর্যায়ের কৃষি কর্মকর্তাদের ‘প্রত্যয়নপত্র’কে আমলে নেয়ার পরামর্শ দেওয়া হয়। এছাড়া, কৃষিঋণ বিতরণের পরিসংখ্যানকে ঢেলে সাজিয়ে এর সাথে শস্য, কৃষকশ্রেণি ও অঞ্চলভিত্তিক এবং মৎস্য ও প্রাণিসম্পদ খাতে কৃষিঋণ বিতরণের পরিসংখ্যান প্রণয়নের ওপরও গুরুত্বারোপ করা হয়।

কৃষি মন্ত্রণালয়ের অতিরিক্ত সচিব মোঃ রুহুল আমিন তালুকদারের সঞ্চালনায় সভায় কৃষি ব্যাংকের চেয়ারম্যান মোঃ নাসিরুজ্জামান, বিএডিসির চেয়ারম্যান (সম্প্রতি সচিব হিসেবে মহিলা ও শিশু বিষয়ক মন্ত্রণালয়ে পদোন্নতিপ্রাপ্ত) মোঃ সায়েদুল ইসলাম, কৃষি মন্ত্রণালয়ের অতিরিক্ত সচিব মোঃ হাসানুজ্জামান কল্লোল, কৃষি সম্পরসারণ অধিদপ্তরের মহাপরিচালক মোঃ আসাদুল্লাহ, কৃষি ব্যাংকের ব্যবস্থাপনা পরিচালক, রাজশাহী উন্নয়ন ব্যাংকের ব্যবস্থাপনা পরিচালক, বাংলাদেশ ব্যাংকের কৃষিঋণ বিভাগের মহাব্যবস্থাপক প্রমুখ উপস্থিত ছিলেন।

সভায় জানানো হয়, দেশে ক্রমশ কৃষিঋণের পরিমাণ বৃদ্ধি পাচ্ছে। ২০০১ সালে কৃষিঋণ বিতরণ লক্ষ্যমাত্রা ছিল ৩ হাজার ২০ কোটি টাকা যা বৃদ্ধি পেয়ে ২০২০-২১ অর্থবছরে ২৬ হাজার ২৯২ কোটি টাকা হয়েছে। কিন্তু ব্যাংকগুলো প্রদত্ত মোট ঋণের অনুপাতে কৃষিঋণের পরিমাণ কমেছে। ২০০১ সালে মোট ঋণের ৪ দশমিক ৬৮ শতাংশ ছিল কৃষিঋণ যা কমে ২০২০-২১ অর্থবছরে ২ দশমিক ৬ শতাংশে দাঁড়িয়েছে।

সভায় আরো জানানো হয়, বাংলাদেশ ব্যাংকের হিসাব অনুযায়ী, চলমান অর্থবছরে জানুয়ারি ২১ পর্যন্ত মোট কৃষিঋণ ২৬ হাজার ২৯২ কোটি টাকার মধ্যে ১৪ হাজার ১৪৮ কোটি টাকা বিতরণ করা হয়েছে। এছাড়া, ৫ হাজার কোটি টাকার বিশেষ প্রণোদনার মধ্যে এখন পর্যন্ত ৩ হাজার ৫১৪ কোটি টাকা বিতরণ হয়েছে।

#

কামরুল/রোকসানা/মাসুম/সঞ্জীব/সেলিম/২০২১/২১২০ ঘণ্টা

তথ্যবিবরণী নম্বর : ৯১০

**পুস্তকশিল্পকে বাঁচিয়ে রাখতে সম্ভাব্য সবকিছুই করা হবে**

**-- সংস্কৃতি প্রতিমন্ত্রী**

ঢাকা, ১১ ফাল্গুন (২৪ ফেব্রুয়ারি) :

সংস্কৃতি বিষয়ক প্রতিমন্ত্রী কে এম খালিদ বলেছেন, পুস্তকশিল্প এমন একটি শিল্প যেটি জাতিকে আলোকিতকরণের সঙ্গে সম্পৃক্ত। সৃজনশীল এ শিল্পকে বাঁচিয়ে রাখতে সম্ভাব্য সবকিছুই করা হবে। বর্তমান সরকার করোনা মহামারিকালে অর্থনীতির বিভিন্ন ক্ষেত্রে ১ লাখ ২০ হাজার কোটি টাকার বেশি প্রণোদনা প্রদান করছে। পুস্তকশিল্পকে এ প্রণোদনার আওতায় আনার জন্য সংস্কৃতি বিষয়ক মন্ত্রণালয় হতে বাংলাদেশ ব্যাংকে চিঠি দেয়া হবে। এছাড়া সংস্কৃতি বিষয়ক মন্ত্রণালয় হতে সরকারিভাবে পুস্তক ক্রয়ের অর্থ ৪ কোটি টাকা থেকে ১০ কোটি টাকায় বৃদ্ধির উদ্যোগ নেয়া হচ্ছে। সম্ভব হলে উপযোজন করে মন্ত্রণালয়ের অব্যয়িত অর্থ হতেও পুস্তক ক্রয়ের ব্যবস্থা করা হবে।

প্রতিমন্ত্রী আজ রাজধানীর বাংলাবাজারে বাংলাদেশ পুস্তক প্রকাশক ও বিক্রেতা সমিতি (বাপুস) কার্যালয়ে ‘বঙ্গবন্ধু ও মুক্তিযুদ্ধ বিষয়ক গ্রন্থতালিকা’ -এর প্রকাশনা উৎসবে প্রধান অতিথির বক্তৃতায় এসব কথা বলেন।

কে এম খালিদ বলেন, বাংলাদেশ পুস্তক প্রকাশক ও বিক্রেতা সমিতি পুস্তকশিল্প খাতে প্রতিনিধিত্বকারী দেশের বৃহত্তম সংগঠন। দেশের শিক্ষা, সাহিত্য, সংস্কৃতি ও কৃষ্টির উন্নয়নে শতবর্ষী এ সংগঠনের ব্যাপক ভূমিকা রয়েছে। প্রতিমন্ত্রী এসময় বাপুস'কে সর্বাত্মক সহযোগিতার আশ্বাস প্রদান করেন এবং মানসম্পন্ন বই প্রকাশ ও বিক্রয়ের আহ্বান জানান।

বাংলাদেশ পুস্তক প্রকাশক ও বিক্রেতা সমিতির সভাপতি আরিফ হোসেন ছোটনের সভাপতিত্বে অনুষ্ঠানে বক্তৃতা করেন সমিতির উপদেষ্টা ওসমান গণি, সাবেক সভাপতি আলমগীর সিকদার লোটন, সিনিয়র সহ-সভাপতি কায়সার-ই-আলম প্রধান, সহ-সভাপতি শ্যামল পাল এবং রাজধানী শাখার সভাপতি মাজহারুল ইসলাম।

#

ফয়সল/রোকসানা/মাসুম/সঞ্জীব/জয়নুল/২০২১/২১৩০ঘণ্টা

তথ্যবিবরণী নম্বর : ৯০৯

**দেশে পৌঁছেছে ‘আকাশ তরী’**

ঢাকা, ১১ ফাল্গুন (২৪ ফেব্রুয়ারি):

বাংলাদেশ ও কানাডা সরকারের মধ্যে জিটুজিভিত্তিতে ক্রয় করা ৩টি ড্যাশ-৮ উড়োজাহাজের ২য় উড়োজাহাজ আজ দেশে পৌঁছেছে। প্রধানমন্ত্রী শেখ হাসিনা এই উড়োজাহাজের নাম রেখেছেন ‘আকাশ তরী’।

বেসামরিক বিমান পরিবহন ও পর্যটন প্রতিমন্ত্রী মোঃ মাহবুব আলী ঢাকায় হযরত শাহজালাল আন্তর্জাতিক বিমানবন্দরে উপস্থিত থেকে উড়োজাহাজটি গ্রহণ করেন। এ সময় আরো উপস্থিত ছিলেন বেসামরিক বিমান পরিবহন ও পর্যটন মন্ত্রণালয়ের সচিব মোঃ মোকাম্মেল হোসেন, বিমান বাংলাদেশ এয়ারলাইন্সের চেয়ারম্যান মোঃ সাজ্জাদুল হাসান, বেসামরিক বিমান চলাচল কর্তৃপক্ষের চেয়ারম্যান এয়ার ভাইস মার্শাল মোঃ মফিদুর রহমান ও বিমান বাংলাদেশ এয়ারলাইন্সের ব্যবস্থাপনা পরিচালক ও প্রধান নির্বাহী কর্মকর্তা মোঃ মোকাব্বির হোসেন প্রমুখ।

উড়োজাহাজটি গ্রহণের পর তাৎক্ষণিক প্রতিক্রিয়ায় বেসামরিক বিমান পরিবহন ও পর্যটন প্রতিমন্ত্রী জানান, প্রধানমন্ত্রী শেখ হাসিনা বিমান বাংলাদেশ এয়ারলাইন্সের বহরকে আধুনিকায়ন করার জন্য কাজ করছেন। তার অংশ হিসেবেই নতুন উড়োজাহাজ ‘আকাশ তরী’ আজ দেশে এসেছে। আগামী ৪ মার্চ তৃতীয় ড্যাশ-৮ উড়োজাহাজটি দেশে এসে পৌঁছাবে। প্রধানমন্ত্রীর নির্দেশনা ও তত্ত্বাবধানে ইতোমধ্যেই বিমানের বহরে সম্পূর্ণ নতুন ও অত্যাধুনিক ১৩টি নিজস্ব উড়োজাহাজ যুক্ত হয়েছে। বিমান বাংলাদেশ এয়ারলাইন্সের বহরে এই ড্যাশ- ৮ উড়োজাহাজগুলো যুক্ত হওয়ার ফলে বিমান তার অভ্যন্তরীণ ও স্বল্প দূরত্বের আন্তর্জাতিক রুটগুলোতে ফ্লাইট ফ্রিকোয়েন্সি বৃদ্ধি করবে। একই সাথে যাত্রীদের আরো উন্নত ইন-ফ্লাইট সেবা প্রদান করা সম্ভব হবে।

কানাডার বিখ্যাত এয়ারক্রাফট নির্মাতা প্রতিষ্ঠান ডি হ্যাভিল্যান্ড নির্মিত অত্যাধুনিক নতুন ড্যাশ ৮-৪০০ চুয়াত্তর সিট সংবলিত উড়োজাহাজ। পরিবেশবান্ধব এবং অত্যাধুনিক সুযোগ-সুবিধা সমৃদ্ধ এ উড়োজাহাজে রয়েছে হেপা (HEPA) ফিল্টার প্রযুক্তি যা মাত্র ৪ মিনিটেই ব্যাকটেরিয়া, ভাইরাসসহ অন্যান্য জীবাণু ধ্বংসের মাধ্যমে উড়োজাহাজের অভ্যন্তরের বাতাসকে সম্পূর্ণ বিশুদ্ধ করে যা সম্মানিত যাত্রীগণের যাত্রাকে করে তোলে অধিক সতেজ ও নিরাপদ। এছাড়া এ উড়োজাহাজে বেশি লেগস্পেস, এল ই ডি লাইটিং এবং প্রশস্ত জানালা থাকার কারণে ভ্রমণ হয়ে উঠবে অধিক আরামদায়ক ও আনন্দময়।

বিমান বাংলাদেশ এয়ারলাইন্সের নতুন উড়োজাহাজটি বহরে যুক্ত হওয়ার পর উড়োজাহাজের সংখ্যা হবে ২০টি । তন্মধ্যে ১৫টি নিজস্ব এবং ৫টি লিজ। নিজস্ব ১৫টির মধ্যে বোয়িং৭৭৭-৩০০ ইআর ৪টি, বোয়িং ৭৮৭-৮ ৪টি, বোয়িং ৭৮৭-৯ ২টি, বোয়িং ৭৩৭ ২টি এবং ড্যাশ-৮ ৩টি।

#

তানভীর/নাইচ/সঞ্জীব/সেলিম/২০২১/২১৩০ ঘণ্টা

তথ্যবিবরণী নম্বর : ৯০৮

**খোন্দকার ইব্রাহিম খালেদের মৃত্যুতে পররাষ্ট্রমন্ত্রীর শোক**

ঢাকা, ১১ ফাল্গুন (২৪ ফেব্রুয়ারি):

বাংলাদেশ ব্যাংকের সাবেক ডেপুটি গভর্নর খোন্দকার ইব্রাহিম খালেদের মৃত্যুতে গভীর শোক ও দুঃখ প্রকাশ করেছেন পররাষ্ট্রমন্ত্রী ড. এ কে আব্দুল মোমেন।

যুক্তরাষ্ট্রে সফররত পররাষ্ট্রমন্ত্রী আজ এক শোকবার্তায় বলেন, খোন্দকার ইব্রাহিম খালেদ ছিলেন অত্যন্ত সৎ ও দৃঢ়চিত্তের অধিকারী। তাঁর মৃত্যুতে দেশ ব্যাংকিং ও আর্থিক সেক্টরের একজন বিশিষ্ট চিন্তাবিদকে হারালো। তাঁর অবদান বাঙালি জাতি চিরকাল স্মরণ রাখবে।

ড. মোমেন মরহুমের বিদেহী আত্মার মাগফিরাত কামনা করেন এবং তাঁর শোকসন্তপ্ত পরিবারের সদস্যদের প্রতি গভীর সমবেদনা জানান।

#

তৌহিদুল/রোকসানা/নাইচ/সঞ্জীব/সেলিম/২০২১/২১২৫ ঘণ্টা

তথ্যবিবরণী নম্বর : ৯০৭

**দেশে বৃক্ষাচ্ছাদিত ভূমি ২৪ শতাংশে উন্নীত করা হবে**

**-- পরিবেশ ও বন মন্ত্রী**

বাহুবল (হবিগঞ্জ), ১১ ফাল্গুন (২৪ ফেব্রুয়ারি):

পরিবেশ, বন ও জলবায়ু পরিবর্তন মন্ত্রী মোঃ শাহাব উদ্দিন বলেছেন, ২০৩০ সালের মধ্যে দেশে বৃক্ষাচ্ছাদিত ভূমির পরিমাণ ২৪ শতাংশে উন্নীত করতে নিরলসভাবে কাজ করছে সরকার। গ্রামে-গঞ্জে, রাস্তার পাশের যেকোনো খোলা জায়গায় গাছ লাগিয়ে এ লক্ষ্যমাত্রা অর্জন করা হবে। মন্ত্রী বলেন, সকলের সহযোগিতায় ২০৩০সালের মধ্যেই টেকসই উন্নয়ন লক্ষ্যমাত্রা অর্জনে সক্ষম হবে বাংলাদেশ।

আজ হবিগঞ্জের বাহুবল উপজেলার জয়পুরে শ্রী চৈতন্য মহাপ্রভুর পূণ্যতীর্থ শ্রী শ্রী শচী অঙ্গনধামের ৪০তম বার্ষিক উৎসবের উদ্বোধন ও দাতাশ্রী সম্মান সম্মাননা প্রদান অনুষ্ঠানে প্রধান অতিথির বক্তব্যে পরিবেশ মন্ত্রী এসব কথা বলেন।

পরিবেশ মন্ত্রী বলেন, সকল ধর্ম, বর্ণ, সম্প্রদায়ের মানুষ পরস্পর মিলে মিশে থাকলে, পরস্পরের বিপদে-আপদে পাশে দাঁড়ালে শান্তিময় পরিবেশের সৃষ্টি হয়। ঐতিহ্যগতভাবে অসাম্প্রদায়িক এই বাংলাদেশে সকল ধর্মের মানুষের সৌহার্দ্যপূর্ণ সহাবস্থান নিশ্চিত করে শান্তিময় পরিবেশ সৃষ্টিতে কাজ করছে সরকার। সকল ধর্মপালনে বিভিন্নভাবে সহায়তা করা হচ্ছে। তিনি বলেন, নিজ নিজ ধর্ম থেকে শিক্ষা নিয়ে আমাদেরকে নিরহংকারী ও বিনয়ী হতে হবে, সবাইকে সম্মান দিতে হবে। সকল মানুষকে সমানভাবে দেখতে হবে। তবেই সমাজটাও হয়ে উঠবে সুন্দর ও শান্তিময়।

অনুষ্ঠানে বিশেষ অতিথি হিসেবে বক্তব্য রাখেন সংসদ সদস্য গাজী মোহাম্মদ শাহনওয়াজ, বাহুবল উপজেলা পরিষদের চেয়ারম্যান সৈয়দ খলিলুর রহমান, উপজেলা নির্বাহী অফিসার স্নিগ্ধা তালুকদার, সিনিয়র সহকারী পুলিশ সুপার মহসিন আল মুরাদ, গোপালগঞ্জ সদর উপজেলা পরিষদের ভাইস চেয়ারম্যান নীতিশ রায় এবং স্বেচ্ছাসেবক লীগের সহসভাপতি সুব্রত পুরকায়স্থ প্রমুখ। প্রফেসর নিখিল ভট্টাচার্য্যের সভাপতিত্বে অনুষ্ঠিত সভাটি পরিচালনা করেন উৎসব কমিটির সাধারণ সম্পাদক ভোরের কাগজের সাংবাদিক অভিজিৎ ভট্টাচার্য্য।

#

দীপংকর/রোকসানা/নাইচ/সঞ্জীব/সেলিম/২০২১/২০৩০ ঘণ্টা

তথ্যবিবরণী নম্বর : ৯০৬

**বাংলাদেশ থেকে ইন্টারনেট ব্যান্ডউইথ আমদানি করতে ভুটানের আগ্রহ**

ঢাকা, ১১ ফাল্গুন (২৪ ফেব্রুয়ারি) :

বাংলাদেশ ভুটানের পরীক্ষিত বন্ধুই নয়, গুরুত্বপূর্ণ বাণিজ্যিক অংশীদার। বাংলাদেশ ভুটানের আধ্যাত্মিক ঐতিহ্যের একটি বড় উৎস। ভুটান বাংলাদেশ থেকে ব্রডব্যান্ড ইন্টারনেট আমদানি করার আগ্রহ ব্যক্ত করেছে। ডাক ও টেলিযোগাযোগ মন্ত্রী মোস্তাফা জব্বারের সাথে আজ ভার্চুয়াল আলোচনায় বাংলাদেশে ভুটানের রাষ্ট্রদূত রিনচেন কুয়েনতসি এ আগ্রহের কথা ব্যক্ত করেছেন। ভুটানে ব্রডব্যান্ড ইন্টারনেট ব্যান্ডইউথ রপ্তানির ব্যাপারে মন্ত্রী সম্ভাব্য সবধরনের সহযোগিতা প্রদানে আশ্বাস ব্যক্ত করেন।

ডাক ও টেলিযোগাযোগ মন্ত্রী বাংলাদেশ ও ভূটানের মধ্যকার বিদ্যমান চমৎকার বন্ধুপ্রতীম সম্পর্ক অত্যন্ত তাৎপর্যপূর্ণ ও ঐতিহাসিক বলে উল্লেখ করেন। তিনি মহান মুক্তিযুদ্ধে ভুটানের সহযোগিতা এবং স্বাধীন বাংলাদেশের প্রথম স্বীকৃতি প্রদানকারী দেশ হিসেবে ভুটানের ভূমিকা তুলে ধরেন এবং ভুটানের প্রতি কৃতজ্ঞতা প্রকাশ করেন।

মন্ত্রী বলেন, বাংলাদেশ ও ভুটানের ভূপ্রকৃতি, ইতিহাস, ঐতিহ্য এবং জীবনধারা প্রায় এক ও অভিন্ন। তিনি দেশের ডিজিটাল প্রযুক্তি বিকাশে বাংলাদেশের অগ্রগতি তুলে ধরে বলেন, ডিজিটাল প্রযুক্তি বিকাশে পৃথিবীর যে কয়টি দেশ এগিয়ে বাংলাদেশ তার মধ্যে অন্যতম। প্রধানমন্ত্রী শেখ হাসিনা’র দূরদৃষ্টিসম্পন্ন ডিজিটাল বাংলাদেশ কর্মসূচি বিশ্বে অনুকরণীয় দৃষ্টান্ত স্থাপন করেছে বলে তিনি উল্লেখ করেন।

মোস্তাফা জব্বার বলেন, আমরা দেশের প্রতিটি ইউনিয়নে ডিজিটাল সংযোগ পৌঁছে দিয়েছি। দেশের প্রতিটি গ্রামে সংযোগ পৌঁছে দেওয়ার উদ্যোগ গ্রহণ করা হয়েছে। ইন্টারনেট ব্যান্ডউইথ বাংলাদেশ এখন রপ্তানি করছে। রাষ্ট্রদূত বাংলাদেশ ও ভুটানের মধ্যকার ঐতিহাসিক সম্পর্ককে আগামী দিনগুলোতে অনন্য এক উচ্চতায় উপনীত করতে তার প্রচেষ্টার কথা ব্যক্ত করেন। তিনি বাংলাদেশের ডিজিটাল প্রযুক্তি খাতের অব্যাহত অগ্রগতির প্রশংসা করেন।

#

শেফায়েত/রোকসানা/মাসুম/সঞ্জীব/জয়নুল/২০২১/২০৪৫ঘণ্টা

তথ্যবিবরণী নম্বর : ৯০৫

**পরীক্ষিত নেতাকর্মীরা দলের নেতৃত্বে এলে শেখ হাসিনার হাত আরো শক্তিশালী হবে**

**-- তথ্যমন্ত্রী**

পাবনা, ১১ ফাল্গুন (২৪ ফেব্রুয়ারি) :

আওয়ামী লীগের যুগ্ম সাধারণ সম্পাদক ও তথ্যমন্ত্রী ড. হাছান মাহ্‌মুদ বলেছেন, পরীক্ষিত নেতাকর্মীরা দলের নেতৃত্বে এলে শেখ হাসিনার হাত আরো শক্তিশালী হবে।

মন্ত্রী আজ পাবনার ফরিদপুর উপজেলা আওয়ামী লীগের ত্রিবার্ষিক সম্মেলনে প্রধান অতিথির বক্তব্যে একথা বলেন। উপজেলার ওয়াজি উদ্দিন পৌর মিলনায়তনে এ সম্মেলন অনুষ্ঠিত হয়।

মন্ত্রী বলেন, 'ক্ষমতায় থাকলে নেতাকর্মীদের মধ্যে যদি আলস্য এসে যায়, সেটা হতে দেয়া যাবে না। পিঠ বাঁচাতে এবং সহজে টাকা আয় করতে অনেকেই আসবে, তাদের দরকার নাই। পরীক্ষিত নেতাকর্মীরা দলের নেতৃত্বে আসবে। তাহলে শেখ হাসিনার হাত আরো শক্তিশালী হবে।'

নেতাকর্মীদের 'বাংলাদেশ আওয়ামী লীগ একটি সৃষ্টিশীল সংগঠনের নাম' স্মরণ করিয়ে তথ্যমন্ত্রী হাছান বলেন, 'এই সংগঠনের নেতৃত্বে স্বাধীনতা এসেছে। বঙ্গবন্ধু প্রাণ বাজী রেখে সংগ্রাম করে স্বাধীনতা এনেছেন। বঙ্গবন্ধু শুধু স্বাধীনতাই চাননি, চেয়েছিলেন উন্নত দেশ গড়তে। কিন্তু পঁচাত্তরের ১৫ আগস্ট তাকে হত্যা করায় সেই স্বপ্ন তিনি বাস্তবায়ন করতে পারেননি। আজ বঙ্গবন্ধুর সেই স্বপ্ন বাস্তবায়ন করতে দিবানিশি কাজ করছেন প্রধানমন্ত্রী শেখ হাসিনা।'

শেখ হাসিনার যাদুকরি নেতৃত্বের কারণে করোনা মহামারি মোকাবিলায় সরকারের পদক্ষেপগুলো বিশ্বব্যাপী প্রশংসিত উল্লেখ করে ড. হাছান মাহ্‌মুদ বলেন, করোনার টিকা এখনও অনেক রাষ্ট্র পায়নি। বাংলাদেশ টিকা সংগ্রহে অনেক দেশের চাইতে এগিয়ে। আর বাস্তবতা হলো, সমালোচনা করলেও বিএনপির নেতারা নিজেরাই টিকা নিচ্ছেন।'

ফরিদপুর উপজেলা আওয়ামী লীগের সভাপতি মোঃ খলিলুর রহমান খলিলের সভাপতিত্বে এবং সাধারণ সম্পাদক আলী আশরাফুল কবীরের পরিচালনায় অনুষ্ঠানে আরো বক্তব্য রাখেন বাংলাদেশ আওয়ামী লীগের সাংগাঠনিক সম্পাদক এস এম কামাল, কার্যকরী সদস্য কবিতা জাহান কবিতা, পাবনা জেলা আওয়ামী লীগের সাধারণ সম্পাদক গোলাম ফারুক প্রিন্স এমপি, শামসুল হক টুকু এমপি, মোঃ মকবুল হোসেন এমপি, আহমেদ ফিরোজ কবীর এমপি, নুরুজ্জামান বিশ্বাস এমপি, নদিরা ইয়াসমিন জলি এমপি, জেলা আওয়ামী লীগের ভারপ্রাপ্ত সভাপতি ও জেলা পরিষদ চেয়ারম্যান রেজাউল রহিম লাল প্রমুখ।

সকালে সড়কপথে পাবনার ফরিদপুর উপজেলা আওয়ামী লীগের সম্মেলনে যাওয়ার পথিমধ্যে তথ্যমন্ত্রী ড. হাছান মাহ্‌মুদ সিরাজগঞ্জে পশ্চিমাঞ্চল গ্যাস ফিল্ডের রেস্ট হাউসে যাত্রাবিরতিকালে স্থানীয় প্রশাসন, জেলা ও উপজেলা আওয়ামী লীগ এবং এর অঙ্গসংগঠনের নেতৃবৃন্দ তথ্যমন্ত্রীকে স্বাগত জানান।

#

আকরাম/রোকসানা/মাসুম/রফিকুল/রেজাউল/২০২১/২০০৮ ঘণ্টা

তথ্যবিবরণী নম্বর : ৯০৪

**বন্দরের জায়গা অবৈধভাবে দখল করার সুযোগ নেই**

**-- নৌপরিবহন প্রতিমন্ত্রী**

চট্টগ্রাম, ১১ ফাল্গুন (২৪ ফেব্রুয়ারি) :

নৌপরিবহন প্রতিমন্ত্রী খালিদ মাহমুদ চৌধুরী বলেছেন, চট্টগ্রাম বন্দরকে আধুনিক বন্দর হিসেবে গড়ে তুলতে এবং বিশ্বায়নের সাথ আরো ভালভাবে যুক্ত হতে বন্দরকে পরিচ্ছন্ন রাখতে হবে। বন্দরের জায়গা অবৈধভাবে দখল করার সুযোগ নেই। যারা অবৈধভাবে দখল করে ফায়দা লুটছে, তাদের তালিকা হচ্ছে। চিহ্নিত অপরাধীদের আইনের আওতায় আনা হবে। উচ্ছেদ একটি চলমান প্রক্রিয়া। সরকার ও চট্টগ্রামবাসী চায় চট্টগ্রাম বন্দর আধুনিক হোক, বিশ্বায়নের সাথে আরো যুক্ত হোক। কন্টেইনার হ্যান্ডলিংয়ের অবস্থান

৫৮ তম স্থান থেকে আরো উন্নত হোক।

প্রতিমন্ত্রী আজ চট্টগ্রামে শাহ আমানত বিমান বন্দরে সাংবাদিকদের বিভিন্ন প্রশ্নের উত্তরে এসব কথা বলেন। তিনি আগামীকাল অনুষ্ঠেয় চট্টগ্রাম মেরিন একাডেমির মুজিববর্ষ গ্র্যাজুয়েশন প্যারেডে যোগ দিতে চট্টগ্রামে এসেছেন।

চট্টগ্রাম বন্দরের লালদিয়া এলাকায় অবৈধ স্থাপনা উচ্ছেদ বিষয়ের জবাবে প্রতিমন্ত্রী বলেন, পৃথিবীর কোনো বন্দরের নিকট এত জনবসতি নেই এবং বন্দর দিয়ে এত লোক চলাচল করে না।

এ সময় অন্যদের মধ্যে চট্টগ্রাম বন্দরের চেয়ারম্যান রিয়ার এডমিরাল এম শাহজাহান উপস্থিত ছিলেন।

#

জাহাঙ্গীর/রোকসানা/মাসুম/রফিকুল/জয়নুল/২০২১/২০৪০ঘণ্টা

তথ্যবিবরণী নম্বর : ৯০৩

**প্রকল্পের মেয়াদ বৃদ্ধির প্রবণতা পরিহার করতে হবে**

**-- সমাজকল্যাণমন্ত্রী**

ঢাকা, ১১ ফাল্গুন (২৪ ফেব্রুয়ারি) :

সমাজকল্যাণমন্ত্রী নুরুজ্জামান আহমেদ বলেছেন, উন্নয়ন প্রকল্প নির্ধারিত সময়ের মধ্যে বাস্তবায়ন করতে হবে। নির্দিষ্ট মেয়াদের পর প্রকল্পের মেয়াদ বাড়ানোর বিষয়টি যথাসম্ভব পরিহার করতে হবে। আজ সমাজকল্যাণ মন্ত্রণালয়ের ২০২০-২১ অর্থবছরের বার্ষিক উন্নয়ন কর্মসূচি (এডিপি)ভুক্ত প্রকল্পসমূহের বাস্তবায়ন অগ্রগতি সভায় সভাপতির বক্তব্যে এসব কথা বলেন। সভায় সমাজকল্যাণ প্রতিমন্ত্রী মোঃ আশরাফ আলী খান খসরু ও সমাজকল্যাণ সচিব বেগম মাহফুজা আখতার উপস্থিত ছিলেন।

মন্ত্রী বলেন, প্রধানমন্ত্রী শেখ হাসিনার প্রত্যাশানুযায়ী সুবিধা বঞ্চিত মানুষের নিকট সমাজকল্যাণ মন্ত্রণালয়ের সেবা সঠিকভাবে পৌঁছে দেয়ার লক্ষ্যে কাজ করতে হবে।

বার্ষিক উন্নয়ন কর্মসূচিসমূহ বাস্তবায়নে গতিশীলতার ওপর জোর দিয়ে মন্ত্রী বলেন, গুণগত মান বজায় রেখে নির্ধারিত সময়ের মধ্যে প্রকল্পের কাজ শেষ করতে হবে। প্রকল্পের অগ্রগতি কাক্সিক্ষত মাত্রায় নির্ধারিত সময়ে বাস্তবায়নের লক্ষ্যে কর্মপরিকল্পনা প্রস্তুত করতে হবে। বিষয়টি মন্ত্রণালয়কে নিয়মিত মনিটরিং করতে হবে। মন্ত্রণালয় ও সংস্থার যৌথ অর্থে বাস্তবায়িত প্রকল্পের ক্ষেত্রে সংস্থার অর্থ নির্ধারিত ব্যাংক হিসাবে জমা রাখতে হবে এবং বিধি মোতাবেক সঠিকভাবে ব্যয় নিশ্চিত করতে হবে।

মন্ত্রী বলেন, আর্থসামাজিক উন্নয়ন প্রকল্পের পাশাপাশি বাস্তবায়নকারী দপ্তর ও সংস্থার সক্ষমতা বৃদ্ধি ও অবকাঠামো উন্নয়ন ও সংস্কার এসব বিষয়ের ওপর গুরুত্বারোপ করে প্রকল্প গ্রহণ করতে হবে। সকল প্রকল্প কর্মপরিকল্পনা অনুযায়ী বাস্তবায়নের জন্য মন্ত্রী সবাইকে সজাগ থাকার নির্দেশনা দেন।

সভায় সমাজকল্যাণ প্রতিমন্ত্রী প্রকৃত উদ্দেশ্য বজায় রেখে প্রকল্প বাস্তবায়নের জন্য সংশ্লিষ্ট সকলকে আহ্বান জানান।

#

জাকির/রোকসানা/মাসুম/রফিকুল/জয়নুল/২০২১/২০১০ঘণ্টা

তথ্যবিবরণী নম্বর : ৯০২

**কোভিড**-**১৯**(**করোনা ভাইরাস**) **সংক্রান্ত সর্বশেষ প্রতিবেদন**

ঢাকা, ১১ ফাল্গুন (২৪ ফেব্রুয়ারি) :

 ‌         স্বাস্থ্য অধিদপ্তর এবং রোগতত্ত্ব, রোগ নিয়ন্ত্রণ ও গবেষণা প্রতিষ্ঠান (আইইডিসিআর)-এর তথ্যানুযায়ী গত ২৪ ঘণ্টায় দেশে ১৬ হাজার ১৫২ জনের নমুনা পরীক্ষা করে ৪২৮ জনের শরীরে করোনা সংক্রমণ পাওয়া গেছে। এ নিয়ে বাংলাদেশে এখন পর্যন্ত কোভিড-১৯ আক্রান্ত রোগীর সংখ্যা ৫ লাখ ৪৪ হাজার ৫৪৪ জন।

গত ২৪ ঘণ্টায় ৫জন-সহ এ পর্যন্ত ৮ হাজার ৩৭৯ জন এ রোগে মৃত্যুবরণ করেছেন।

করোনা ভাইরাস আক্রান্তদের মধ্যে এখন পর্যন্ত সুস্থ হয়েছেন ৪ লাখ ৯৩ হাজার ৭৯৮ জন।

#

দলিল/রোকসানা/মাসুম/রফিকুল/রেজাউল/২০২১/১৮৩৫ ঘণ্টা

তথ্যবিবরণী নম্বর : ৯০১

**খোন্দকার ইব্রাহিম খালেদের মৃত্যুতে বিজ্ঞান ও প্রযুক্তি মন্ত্রীর শোক**

ঢাকা, ১১ ফাল্গুন (২৪ ফেব্রুয়ারি) :

বাংলাদেশ ব্যাংকের সাবেক ডেপুটি গভর্নর খোন্দকার ইব্রাহিম খালেদের মৃত্যুতে গভীর শোক ও দুঃখপ্রকাশ করেছেন বিজ্ঞান ও প্রযুক্তি মন্ত্রী স্থপতি ইয়াফেস ওসমান।

আজ রাজধানীর একটি হাসপাতালে ৮০ বছর বয়সে এই প্রখ্যাত ব্যাংকিং বিশেষজ্ঞ ও সমাজকর্মীর মৃত্যুতে মন্ত্রী তাঁর শোকবার্তায় প্রয়াতের আত্মার শান্তি কামনা করেন ও শোকসন্তপ্ত পরিবারের প্রতি গভীর সমবেদনা জানান।

মন্ত্রী বলেন, বাংলাদেশ ব্যাংকের ডেপুটি গভর্নর ছাড়াও কৃষি ব্যাংকের চেয়ারম্যান, ব্যবস্থাপনা পরিচালক, সোনালী, অগ্রণী ও পূবালী ব্যাংকের ব্যবস্থাপনা পরিচালক এবং কচিকাঁচার মেলার পরিচালকের দায়িত্ব পালনকারী খোন্দকার ইব্রাহিম খালেদের অবদান দেশের ইতিহাসে স্মরণীয় হয়ে থাকবে।

#

বিবেকানন্দ/রোকসানা/মাসুম/রফিকুল/জয়নুল/২০২১/১৮৪০ঘণ্টা

তথ্যবিবরণী                                                                           নম্বর : ৯০০

**স্বাস্থ্যবিধি মেনে ঢাবি অধিভুক্ত সাত কলেজের চলমান ও ঘোষিত পরীক্ষাসমূহ অনুষ্ঠিত হবে**

ঢাকা, ১১ ফাল্গুন (২৪ ফেব্রুয়ারি) :

পরীক্ষা চলাকালীন হোস্টেল বন্ধ রাখা ও স্বাস্থ্যবিধি মেনে অংশগ্রহণ করার শর্তে ঢাকা বিশ্ববিদ্যালয় অধিভুক্ত সাতটি সরকারি কলেজের চলমান ও ঘোষিত পরীক্ষাসমূহ অনুষ্ঠিত হবে।

আজ শিক্ষামন্ত্রী ডা. দীপু মনির সাথে ঢাকা বিশ্ববিদ্যালয় ও সাত কলেজের অধ্যক্ষগণের এক ভার্চুয়াল সভায় এ সিদ্ধান্ত হয়।

#

খায়ের/রোকসানা/মাসুম/রফিকুল/রেজাউল/২০২১/১৮০৮ ঘণ্টা

তথ্যবিবরণী                                                                           নম্বর : ৮৯৯

**‘মুজিব শতবর্ষে বৃক্ষ কর্নার’ উদ্বোধন করেন বিজ্ঞান ও প্রযুক্তি মন্ত্রী**

ঢাকা, ১১ ফাল্গুন (২৪ ফেব্রুয়ারি) :

জাতির পিতা বঙ্গবন্ধু শেখ মুজিবুর রহমানের জন্মশতবর্ষীকে স্মরণীয় করে রাখতে আজ বাংলাদেশ বিজ্ঞান ও শিল্প গবেষণা পরিষদ (বিসিএসআইআর)-এর চত্বরে বঙ্গবন্ধুর ম্যূরাল স্থাপন করে ‘মুজিবশতবর্ষে বৃক্ষ কর্নার’ উদ্বোধন করেন বিজ্ঞান ও প্রযুক্তি মন্ত্রী স্থপতি ইয়াফেস ওসমান।

মন্ত্রী বলেন, ‘আমরা যারা দেশ সেবার ব্রত নিয়ে কাজ করছি তাদেরকে জাতির প্রয়োজনে এগিয়ে আসতে হবে। শুধু বিজ্ঞানী হলেই হবে না, আমাদেরকে আদর্শ মানুষ হতে হবে। তিনি আরো বলেন, এই বৃক্ষ কর্নারের মাধ্যমে যে সুন্দর পরিবেশ সৃষ্টি হবে তা বজায় রাখার জন্য সকলকে সচেষ্ট থাকতে হবে।’

পরিষদের লাইব্রেরিতে পাঠকদের জন্য বঙ্গবন্ধু কর্নার স্থাপন, বঙ্গবন্ধুর রচিত বই বিজ্ঞানীদের মাঝে বিতরণ, গৃহহীনদের ঘর নির্মাণ, বঙ্গবন্ধুর বিজ্ঞান ভাবনার ওপর গ্রন্থ প্রকাশ এবং গবেষণার জন্য বঙ্গবন্ধু গোল্ড মেডেল প্রদানসহ বিসিএসআইআর জাতির পিতা বঙ্গবন্ধু শেখ মুজিবুর রহমানের জন্মশতবর্ষকে স্মরণীয় করে রাখতে বিভিন্ন কার্যক্রম চালিয়ে যাচ্ছে। সেই ধারাবাহিকতায় উদ্বোধন করা হলো এই মুজিব শতবর্ষে বৃক্ষ কর্নার।

অনুষ্ঠানে সভাপতিত্ব করেন বিসিএসআইআর’র চেয়ারম্যান অধ্যাপক ড. মোঃ আফতাব আলী শেখ।

#

বিবেকানন্দ/রোকসানা/মাসুম/রফিকুল/রেজাউল/২০২১/১৭৩৮ ঘণ্টা

তথ্যবিবরণী                                                                           নম্বর : ৮৯৮

**ত্রাণ প্রতিমন্ত্রীর সাথে মালয়েশিয়ার হাইকমিশনারের সাক্ষাৎ**

ঢাকা, ১১ ফাল্গুন (২৪ ফেব্রুয়ারি) :

দুর্যোগ ব্যবস্থাপনা ও ত্রাণ প্রতিমন্ত্রী ডা: মোঃ এনামুর রহমানের সাথে আজ তাঁর মন্ত্রণালয়ের অফিসকক্ষে বাংলাদেশে নিযুক্ত মালয়েশিয়ার হাইকমিশনার Haznah Md. Hashim সাক্ষাৎ করেন ।

সাক্ষাৎকালে তাঁরা পারস্পরিক স্বার্থসংশ্লিষ্ট বিষয়ে আলোচনা করেন। মালয়েশিয়া সরকারের অর্থায়নে পরিচালিত কক্সবাজারের রোহিঙ্গা ক্যাম্পে 'সৌহার্দ্যপূর্ণ হাসপাতাল' এর কার্যক্রম গতিশীল করার বিষয়েও তাঁরা আলোকপাত করেন ।

এসময় মন্ত্রণালয়ের অতিরিক্ত সচিব শাহ মোহাম্মদ নাসিম এনডিসি, শরণার্থী বিষয়ক সেলের প্রধান (যুগ্ম সচিব) মোঃ হাসান সারওয়ার এবং মালয়েশিয়া দূতাবাসের ডেপুটি হাইকমিশনার উপস্থিত ছিলেন।

#

সেলিম/অনসূয়া/পরীক্ষিৎ/আসমা/২০২১/১৬৩০ ঘণ্টা

Handout Number : 897

**Bangladesh Foreign Minister and**

**US Secretary of State agree to boost up bilateral ties**

Washington, 24 February, 2021:

Foreign Minister Dr. A. K. Abdul Momen, and United States Secretary of State Antony Blinken have expressed their willingness to further deepen Bangladesh-US relations by advancing common goals and mutual interests. In a tele-conversation, held between the two in Washington yesterday, the Foreign Minister and the Secretary of State have agreed to work together to further strengthen bilateral relations and enhance cooperation on global issues. At the beginning of the discussion, US Secretary of State expressed his regret that he could not physically meet Foreign Minister Dr. Momen due to the COVID-19 health restrictions, and termed Bangladesh-US relations as a ‘growing and deep’ one.

Bangladesh Foreign Minister congratulated the new US administration for upholding the democratic process with a strong popular mandate, assuming once again America’s global leadership role. He also appreciated the new US Administration’s approach of handling the COVID pandemic challenges. He stated that Bangladesh wants to elevate her relations with the US from partnership to a strategic level through maintaining a close and sustained contact with the US leadership. In this regard, he emphasized on the exchange of visits at the highest political levels between the two countries. In this context, the Bangladesh Foreign Minister expressed hope that President Biden would visit Bangladesh soon. He also invited Secretary of State Blinken to visit Bangladesh to see the socio-economic achievements and to join the celebration of the Birth Centenary of Bangabandhu Sheikh Mujibur Rahman and the Golden Jubilee of the independence of Bangladesh. The Secretary of State lauded Bangladesh’s “remarkable” economic performance, noted the existing strong economic partnership between two countries and stated that the US considers Bangladesh as a crucial economic and security partner in Indo-Pacific region.

On tackling the COVID-19, the Foreign Minister briefed his counterpart on Bangladesh Government’s effective handling of the pandemic including the ongoing the vaccination program that have reduced the number of infection and fatality on the one hand and kept the economy running. He noted with satisfaction the excellent cooperation between the two countries in tackling COVID 19, as manifested through the US donation of high-quality ventilators and Bangladesh’s supply of 6.5 million PPEs to the US in the initial phase of the pandemic. The Foreign Minister said that Bangladeshis ready to supply medical instruments, like syringes. The Secretary of State appreciated Bangladesh’s remarkable success in handling the COVID-19 pandemic situation and hoped that both the countries would be able to find newer avenues for collaboration in the post COVID-19 era by mutual support and co-operation.

Mentioning the recently held US-Bangladesh Economic Partnership Consultation, Secretary Blinken said that the consultation had created great opportunities to advance cooperation in health, energy and business sectors. He sought favorable policy support from Bangladesh Government to secure enabling business and investment climate for promoting more trade and investment between the two countries. The Foreign Minister welcomed US investment in Special Economic zones and High-Tech Parks, underscoring

-2-

the higher return of investment from Bangladesh as well as the good connectivity. Both sides expressed their optimism that the US companies would take advantage of the competitiveness of Bangladesh and invest in the country in much greater volume particularly in the areas of ICT, energy, pharmaceuticals and infrastructural development. The Foreign Minister also requested the US Secretary of State to consider providing assistance in water management.

Both sides agreed to work together on the promotion of democracy, good governance and human rights. The Bangladesh Foreign Minister underscored the need for early deportation of Rashed Chowdhury, the self-confessed killer of Bangabandhu Sheikh Mujibur Rahman, in the spirit of the shared values of establishing good governance, rule of law and justice. The Bangladesh Foreign Minister said while his government was working with the US Department of Justice on this issue, support from the State Department on this important matter will be greatly appreciated.

On Rohingya issue, Foreign Minister expresses his thanks and gratitude to the US Government for its humanitarian and political support to Bangladesh to cope with the Rohingya exodus. In this regard, he emphasized that the US should take the lead and bring international community together to put enough political pressure on Myanmar to create condition for sustainable return of the Rohingyas. Thanking the US Government for imposing sanctions on some individuals, he encouraged the US government to take more stringent measures like imposing economic sanction and withdrawing GSP facilities of Myanmar. Foreign Minister Dr. Momenfurther recommended that the US may appoint a Special Envoy on Rohingya, in order to press Myanmar to create a conducive environment for the repatriation of the displaced Rohingyas to Myanmar.  Secretary Blinken appreciated Bangladesh for sheltering over one million Rohingyas and showed his government’s full understanding of the tremendous pressure it has created on the government and the people of Bangladesh. Expressing concern on the disruption in the democratic process in Myanmar, Secretary Blinken assured that the US would continue its support for Bangladesh on Rohingya issue.

Foreign Minister Dr. Momen welcomed the decision of the US to return to the Paris Climate Agreement. Recalling his recent discussion with US Special Envoy for Climate John Kerry, he also hoped that the new US administration with their climate agenda would be more actively engaged with climate vulnerable countries including Bangladesh to address the threats and challenges posed by impacts of climate change, including on issues like loss and damage. He expressed optimism that the two sides would be able to work closely on climate change before and during the upcoming COP26.

Dr. Momen is currently visiting Washington DC on an official trip to reach out the new administration to further enhance the level of cooperation between Bangladesh and the United States.

#

Tohidul/Anasuya/Parikshit/Masum/Zashim/Masum/2021/1400 our

তথ্যবিবরণী                                                                           নম্বর : ৮৯৬

**খোন্দকার ইব্রাহিম খালেদের মৃত্যুতে মন্ত্রী ও প্রতিমন্ত্রীদের শোক**

ঢাকা, ১১ ফাল্গুন (২৪ ফেব্রুয়ারি) :

বাংলাদেশ ব্যাংকের সাবেক ডেপুটি গভর্নর ও খ্যাতিমান ব্যাংকার খোন্দকার ইব্রাহিম খালেদের মৃত্যুতে মন্ত্রী ও প্রতিমন্ত্রীবর্গ গভীর শোক ও দুঃখ প্রকাশ করেছেন।

পৃথক পৃথক শোকবার্তায় তাঁরা মরহুমের বিদেহী আত্মার মাগফেরাত কামনা করেন এবং শোকসন্তপ্ত পরিবারের সদস্যদের প্রতি গভীর সমবেদনা জানান।

বাংলাদেশ ব্যাংকের সাবেক ডেপুটি গভর্নর ও খ্যাতিমান ব্যাংকার খোন্দকার ইব্রাহিম খালেদের মৃত্যুতে গভীর শোক ও দুঃখ প্রকাশ করেছেন মুক্তিযুদ্ধ বিষয়ক মন্ত্রী আ ক ম মোজাম্মেল হক, সড়ক পরিবহন ও সেতুমন্ত্রী ওবায়দুল কাদের; কৃষিমন্ত্রী ড. মোঃ আব্দুর রাজ্জাক; তথ্যমন্ত্রী ড. হাছান মাহ্‌মুদ; আইন, বিচার ও সংসদ বিষয়ক মন্ত্রী আনিসুল হক; অর্থমন্ত্রী আ হ ম মুস্তফা কামাল; পরিকল্পনামন্ত্রী এম এ মান্নান; শিল্পমন্ত্রী নূরুল মজিদ মাহমুদ হুমায়ূন; বস্ত্র ও পাটমন্ত্রী গোলাম দস্তগীর গাজী; বাণিজ্যমন্ত্রী টিপু মুনশি; মৎস্য ও প্রাণিসম্পদ মন্ত্রী শ ম রেজাউল করিম; পরিবেশ, বন ও জলবায়ু পরিবর্তন মন্ত্রী মোঃ শাহাব উদ্দিন; পার্বত্য চট্টগ্রাম বিষয়ক মন্ত্রী বীর বাহাদুর উশৈসিং; রেলপথ মন্ত্রী মোঃ নূরুল ইসলাম সুজন; বিজ্ঞান ও প্রযুক্তি মন্ত্রী স্থপতি ইয়াফেস ওসমান এবং প্রবাসী কল্যাণ ও বৈদেশিক কর্মসংস্থান মন্ত্রী ইমরান আহমদ।

এছাড়াও শোক প্রকাশ করেছেন নৌপরিবহন প্রতিমন্ত্রী খালিদ মাহ্‌মুদ চৌধুরী; পররাষ্ট্র প্রতিমন্ত্রী মোঃ শাহ্‌রিয়ার আলম; জনপ্রশাসন প্রতিমন্ত্রী ফরহাদ হোসেন; পল্লী উন্নয়ন ও সমবায় প্রতিমন্ত্রী স্বপন ভট্টাচার্য্য; পানিসম্পদ প্রতিমন্ত্রী জাহিদ ফারুক; তথ্য প্রতিমন্ত্রী ডা. মোঃ মুরাদ হাসান; গৃহায়ন ও গণপূর্ত প্রতিমন্ত্রী শরীফ আহমেদ; সংস্কৃতি বিষয়ক প্রতিমন্ত্রী কে এম খালিদ; দুর্যোগ ব্যবস্থাপনা ও ত্রাণ প্রতিমন্ত্রী ডাঃ মোঃ এনামুর রহমান; বেসামরিক বিমান পরিবহন ও পর্যটন প্রতিমন্ত্রী মোঃ মাহবুব আলী এবং মহিলা ও শিশু বিষয়ক প্রতিমন্ত্রী বেগম ফজিলাতুন নেসা।

#

অনসূয়া/পরীক্ষিৎ/জসীম/আসমা/২০২১/১৬০০ ঘণ্টা

তথ্যবিবরণী      নম্বর: ৮৯৫

**খোন্দকার ইব্রাহিম খালেদ-এর মৃত্যুতে স্পিকারের শোক**

ঢাকা, ১১ ফাল্গুন (২৪ ফেব্রুয়ারি):

বাংলাদেশ ব্যাংকের সাবেক ডেপুটি গভর্নর বিশিষ্ট অর্থনীতিবিদ খোন্দকার ইব্রাহিম খালেদ-এর মৃত্যুতে গভীর শোক ও দুঃখ প্রকাশ করেছেন স্পিকার ড. শিরীন শারমিন চৌধুরী।

স্পিকার মরহুমের রুহের মাগফেরাত কামনা এবং তাঁর শোক-সন্তপ্ত পরিবার-পরিজন ও শুভানুধ্যায়ীদের প্রতি গভীর সমবেদনা জ্ঞাপন করেন।

বাংলাদেশ ব্যাংকের ডেপুটি গভর্নরের দায়িত্ব ছাড়াও বিভিন্ন সময়ে বাংলাদেশ কৃষি ব্যাংকের চেয়ারম্যান ও ব্যবস্থাপনা পরিচালক এবং সোনালী, অগ্রণী ও পূবালী ব্যাংকের ব্যবস্থাপনা পরিচালক ছিলেন খোন্দকার ইব্রাহিম খালেদ।

এছাড়া, বাংলাদেশ ব্যাংকের সাবেক ডেপুটি গভর্নর খোন্দকার ইব্রাহিম খালেদ-এর মৃত্যুতে ডেপুটি স্পিকার মোঃ ফজলে রাব্বী মিয়া এবং চিফ হুইপ নূর-ই-আলম চৌধুরী গভীর শোক ও দুঃখ প্রকাশ করেছেন।

উল্লেখ্য, আজ বঙ্গবন্ধু শেখ মুজিব মেডিক্যাল বিশ্ববিদ্যালয় (বিএসএমএমইউ) হাসপাতালে ইন্তেকাল করেন তিনি (ইন্নাইলাহি ওয়া ইন্নাইলাহি রা‌জিউন)। মৃত্যুকালে তাঁর বয়স হয়েছিল ৮০ বছর। গত মাসে তিনি করোনা ভাইরাসে আক্রান্ত হয়েছিলেন। পরে তার শারীরিক পরীক্ষা-নিরীক্ষা করে নিউমোনিয়া ধরা পড়ে।

#

তারিক/অনসূয়াপরীক্ষিৎ/জসীম/সুবর্ণা/মাসুম/২০২১/১৪০০ ঘণ্টা

তথ্যবিবরণী      নম্বর: ৮৯৪

**উন্নয়নের জন্য সরকারি ও বেসরকারি খাতের সহযোগিতা এখন আরো গুরুত্বপূর্ণ**

ঢাকা, ১১ ফাল্গুন (২৪ ফেব্রুয়ারি):

বাংলাদেশ বিনিয়োগ উন্নয়ন কর্তৃপক্ষ বিডার নির্বাহী চেয়ারম্যান মোঃ সিরাজুল ইসলাম বলেছেন, উন্নয়নের জন্য সরকারি ও বেসরকারি খাতের সহযোগিতা এখন আরো গুরুত্বপূর্ণ। আজ বিডা ভবনের কনফারেন্স কক্ষে বিডা ও বেটার বাংলাদেশ ফাউন্ডেশন (বিবিএফ) এর মধ্য এক সমঝোতা স্মারক স্বাক্ষর অনুষ্ঠানে সভাপতির বক্তব্যে এ মন্তব্য করেন।

উন্নত বাংলাদেশ বিনির্মানের লক্ষ্যে বাংলাদেশে অধিকহারে বিদেশি বিনিয়োগ আকৃষ্ট করার জন্য এ সমঝোতা স্মারক স্বাক্ষরিত হয়।

নির্বাহী চেয়ারম্যান বলেন, প্রধানমন্ত্রীর দক্ষ ও দূরদর্শী নেতৃত্বে অদম্য গতিতে এগিয়ে যাচ্ছে বাংলাদেশ। গত একযুগের উন্নয়নে বিশ্বে আজ বাংলাদেশ বিস্ময়। ২০৩১ সালে উচ্চ মধ্য আয়ের দেশ ও ২০৪১ সালের মধ্যে উন্নত দেশে উন্নীতের লক্ষ্যে বিদেশি বিনিয়োগ বড় অবদান রাখবে বলে তিনি আশা প্রকাশ করেন।

চুক্তি অনুযায়ী অংশীদারিত্বের প্রথম উদ্যোগ হিসেবে বৈদেশিক বিনিয়োগ-বাণিজ্য সম্পর্ককে আরো বেশি জোরদার করতে এবং বিনিয়োগকে উৎসাহিত করার লক্ষ্যে আগামী এপ্রিল মাসে বাংলাদেশ-ইতালি বিনিয়োগ শীর্ষ ভার্চুয়াল সম্মেলনের আয়োজন করা হবে।

এ সমঝোতা চুক্তির মাধ্যমে বিডার সাথে বিবিএফ এক সাথে বিভিন্ন দেশে রোড শো, সেমিনার, কনফারেন্স ইত্যাদি আয়োজন করবে ।

অনুষ্ঠানে  বিডার নির্বাহী সদস্য মোঃ মোশারফ হোসেন এবং বিবিএফ-এর প্রতিষ্ঠাতা ও চেয়ারম্যান এবং বিবিএফ গ্লোবালের চেয়ারম্যান অধ্যাপক মাসুদ এ খান নিজ নিজ  প্রতিষ্ঠানের পক্ষে চুক্তিতে স্বাক্ষর করেন।

#

প্রশান্ত/অনসূয়া/পরীক্ষিৎ/সুবর্ণা/মাসুম/২০২১/১৪০০ ঘণ্টা

Handout Number : 893

**Int’l Mother Language Day observed at Jakarta**

Jakarta, 24 February :

A Webinar on 'International Mother Language Day 2021' was jointly organized yesterday by the Embassy of the People's Republic of Bangladesh, Jakarta and UNESCO Office, Jakarta highlighting the theme of this year 'Fostering muhilinguulism for inclusion in education and society'. The Embassy organized the event as a part of the observance of 'Mujib Year’ to highlight Bangladesh abroad. There was participation from Ministry of Foreign Affairs and Ministry of Education and Culture and government officials of the Republic of Indonesia, UNESCO representative, officials from Ministry of Foreign Affairs of Bangladesh, academicians, local media representatives, Diplomatic Missions in Jakarta and Bangladesh Missions abroad joined the webinar. This was the first such initiative of the Embassy in disseminating the history of International Mother language Day and the contribution of Bangladesh in the International arena.

Air Vice Marshal Mohammad Mostafizur Rahman, Ambassador of Bangladesh to Indonesia has delivered his maiden speech as well as closing remarks. He recalled in his speech with profound respect all language martyrs who sacrificed their lives for establishing the right of mother language Bangla on 21 Feb 1952 including the Greatest Bengali of all times, Father of the Nation Bangabandhu Sheikh Mujibur Rahman who led the struggle for the dignity for the Bangla language Professor Shahbaz Khan, Director and Representative, UNESCO Office, Jakarta, Indonesia spoke on this highlighting the theme of this year declared by UNESCO.

Professor Dr. Imtiaz Ahmed, Professor of International Relations and Director, Centre for Genocide Studies. University of Dhaka, Bangladesh was the Keynote Speaker at this program.

In his keynote paper he highlighted the history of the creation of Bangladesh and the root of Bangla language with special emphasis on the language movement in 1952. Ambassador Mashfee Binte Shams, Secretary (East) Ministry of Foreign Affairs of Bangladesh, Arko Hananto Budiadi, Senior Diplomatic Staff, Directorate of South and Central Asian Affairs. Directorate General of Asia Pacific and African Affairs, Ministry of Foreign Affairs of Indonesia. Dr. Dora Amalia, Acting Head of Center for Language and Literature, Development and Preservation, Ministry of Education and Culture of Indonesia, Her Excellency Yasoja Gunasekara. The Ambassador of Sri Lanka to Indonesia. Faizullah Zaki Imbarhimi, The Ambassador of Afghanistan to Indonesia, Arief Rachman is the Executive Chairman of National Commission for UNESCO, Ministry of Education and Culture of Indonesia also presented their speech in this occasion.

#

Khadiza/Anasuya/ Parikshit/Asma/2021/1430 hours

তথ্যবিবরণী নম্বর : ৮৯২

**পিলখানা হত্যাকাণ্ডে শহিদদের স্মরণে শাহাদৎ বার্ষিকী আগামীকাল**

ঢাকা, ১১ ফাল্গুন (২৪ ফেব্রুয়ারি):

২০০৯ সালের ২৫-২৬ ফেব্রুয়ারি ঢাকায় পিলখানায় তৎকালীন বিডিআর (বর্তমানে বিজিবি) সদর দপ্তর পিলখানায় সংঘটিত বর্বরোচিত হত্যাকাণ্ডে শহিদ ব্যক্তিবর্গের স্মরণে আগামীকাল শাহাদৎ বার্ষিকী পালিত হবে। দিনের কর্মসূচি অনুযায়ী শহিদ ব্যক্তিবর্গের রুহের মাগফেরাতের উদ্দেশ্যে পিলখানার বর্ডার গার্ড বাংলাদেশ (বিজিবি) সদর দপ্তরসহ সকল রিজিয়ন, প্রতিষ্ঠান, সেক্টর ও ইউনিটের ব্যবস্থাপনায় খতমে কোরআন, বিজিবি’র সকল মসজিদ এবং বিওপি পর্যায়ে শহিদদের রুহের মাগফেরাত কামনা করে দোয়া ও মিলাদ মাহফিল অনুষ্ঠিত হবে।

বাংলাদেশ সেনাবাহিনীর ব্যবস্থাপনায় আগামীকাল সকালে বনানী সামরিক কবরস্থানে রাষ্ট্রপতির প্রতিনিধি, প্রধানমন্ত্রীর প্রতিনিধি, স্বরাষ্ট্রমন্ত্রী, তিন বাহিনীর প্রধানগণ স্বরাষ্ট্র মন্ত্রণালয়ের জননিরাপত্তা বিভাগের সিনিয়র সচিব এবং বিজিবি মহাপরিচালক শহিদদের স্মৃতিস্তম্ভে পুষ্পস্তবক অর্পণ করবেন। এছাড়া দিবসটি পালন উপলক্ষ্যে বর্ডার গার্ড বাংলাদেশ (বিজিবি) এর সকল স্থাপনায় বিজিবি পতাকা অর্ধনমিত থাকবে এবং বিজিবি’র সকল সদস্য কালো ব্যাজ পরিধান করবেন।

২৬ ফেব্রুয়ারি বাদ জুম্মা পিলখানাস্থ বিজিবি কেন্দ্রীয় মসজিদ, ঢাকা সেক্টর মসজিদ এবং বর্ডার গার্ড হাসপাতাল মসজিদে শহিদ ব্যক্তিবর্গের আত্মার মাগফেরাত কামনা করে বিশেষ দোয়া ও মিলাদ মাহফিল অনুষ্ঠিত হবে। উক্ত দোয়া ও মিলাদ মাহফিলে বিজিবি কেন্দ্রীয় মসজিদে প্রধান অতিথি হিসেবে উপস্থিত থাকবেন স্বরাষ্ট্রমন্ত্রী আসাদুজ্জামান খান, এছাড়া স্বরাষ্ট্র মন্ত্রণালয়ের জননিরাপত্তা বিভাগের সিনিয়র সচিব, বিজিবি মহাপরিচালক, স্বরাষ্ট্র মন্ত্রণালয়ের আমন্ত্রিত অতিথিবৃন্দ, শহিদ ব্যক্তিবর্গের নিকটাত্মীয়গণ, পিলখানায় কর্মরত সকল অফিসার, জুনিয়র কর্মকর্তা, অন্যান্য পদবীর সৈনিক এবং বেসামরিক কর্মচারীগণ স্বাস্থ্যবিধি অনুসরণ পূর্বক সামাজিক দূরত্ব বজায় রেখে দোয়া ও মিলাদ মাহফিলে অংশগ্রহণ করবেন।

#

শরিফুল/অনসূয়া/পরীক্ষিৎ/জসীম/সুবর্ণা/মাসুম/২০২১/১২৩৫ ঘণ্টা

তথ্যবিবরণী                                                                           নম্বর : ৮৯১

**খোন্দকার ইব্রাহিম খালেদের ইন্তেকালে তথ্যমন্ত্রীর শোক**

ঢাকা, ১১ ফাল্গুন (২৪ ফেব্রুয়ারি) :

বাংলাদেশ ব্যাংকের সাবেক ডেপুটি গভর্নর খোন্দকার ইব্রাহিম খালেদের ইন্তেকালে গভীর শোক ও দুঃখপ্রকাশ করেছেন তথ্যমন্ত্রী ও আওয়ামী লীগের যুগ্ম সাধারণ সম্পাদক ড. হাছান মাহ্‌মুদ।

বুধবার সকালে রাজধানীর একটি হাসপাতালে ৮০ বছর বয়সে এই প্রখ্যাত ব্যাংকিং বিশেষজ্ঞ ও সমাজকর্মীর ইন্তেকালের সংবাদে শোকাহত তথ্যমন্ত্রী ড. হাছান তার শোকবার্তায় প্রয়াতের আত্মার শান্তি কামনা করেন ও শোকসন্তপ্ত পরিবারের সদস্যদের প্রতি গভীর সমবেদনা জানান।

মন্ত্রী তার বার্তায় বলেন, বাংলাদেশ ব্যাংকের ডেপুটি গভর্নর ছাড়াও কৃষি ব্যাংকের চেয়ারম্যান, ব্যবস্থাপনা পরিচালক এবং সোনালী, অগ্রণী ও পূবালী ব্যাংকের ব্যবস্থাপনা পরিচালক হিসেবে এবং কচিকাঁচার মেলার পরিচালকের দায়িত্বপালনকারী খোন্দকার ইব্রাহিম খালেদের অবদান দেশের ইতিহাসে স্মরণীয় হয়ে থাকবে।

#

আকরাম/অনসূয়া/পরীক্ষিৎ/আসমা/২০২১/১৪২০ ঘণ্টা

তথ্যবিবরণী      নম্বর: ৮৯০

**‘বঙ্গবন্ধু শেখ মুজিব কুইজ’ প্রতিযোগিতা**

**গতকালের বিজয়ীদের তালিকা**

ঢাকা, ১১ ফাল্গুন (২৪ ফেব্রুয়ারি):

          জাতির পিতা বঙ্গবন্ধু শেখ মুজিবুর রহমানের জন্মশতবার্ষিকী উদ্‌যাপন জাতীয় বাস্তবায়ন কমিটির উদ্যোগে মুজিববর্ষ উপলক্ষ্যে আয়োজিত গতকালের অনলাইনভিত্তিক ‘বঙ্গবন্ধু শেখ মুজিব কুইজ’ প্রতিযোগিতার স্মার্টফোন বিজয়ী পাঁচজন হলেন: ঢাকার দোহারের তুষার, হবিগঞ্জের মো.সালাহউদ্দীন ইমরান, ময়মনসিংহের মো. রিফাত, নাটোরের মো. মামুন আল ইসলাম এবং ঠাকুরগাঁওয়ের বিক্রম চন্দ্র সিংহ।

         গতকালের কুইজে ৭৩ হাজার ৬৭ জন প্রতিযোগী অংশগ্রহণ করেছিলেন।

          স্মার্টফোন বিজয়ী পাঁচজনসহ ১০০ জিবি মোবাইল ডাটা বিজয়ী ১০০ জনের ছবিযুক্ত নামের তালিকা   
জাতির পিতা বঙ্গবন্ধু শেখ মুজিবুর রহমানের জন্মশতবার্ষিকী উদ্‌যাপন জাতীয় বাস্তবায়ন কমিটির ওয়েবসাইট [https://mujib100.gov.bd](https://mujib100.gov.bd/) অথবা [https://quiz.priyo.com](https://quiz.priyo.com/) থেকে জানা যাবে।

#

মোহসিন/অনসূয়াপরীক্ষিৎ/জসীম/সুবর্ণা/মাসুম/২০২১/১৩০০ ঘণ্টা

তথ্যবিবরণী নম্বর : ৮৮৯

**বাংলাদেশের বৌদ্ধদের সর্বোচ্চ ধর্মীয় গুরু সংঘরাজ ড. ধর্মসেন মহাথের এর**

**জাতীয় অন্ত্যোষ্টিক্রিয়া আয়োজন উপলক্ষ্যে প্রধানমন্ত্রীর বাণী**

ঢাকা, ১১ ফাল্গুন (২৪ ফেব্রুয়ারি) :

প্রধানমন্ত্রী শেখ হাসিনা আগামীকাল ২৫ ফেব্রুয়ারি বাংলাদেশের বৌদ্ধদের সর্বোচ্চ ধর্মীয় গুরু সংঘরাজ ড. ধর্মসেন মহাথের এর জাতীয় অন্ত্যোষ্টিক্রিয়া আয়োজন উপলক্ষ্যে নিম্নোক্ত বাণী প্রদান করেছেন :

“বাংলাদেশের বৌদ্ধদের সর্বোচ্চ ধর্মীয় গুরু সংঘরাজ ড. ধর্মসেন মহাথের এর জাতীয় অন্ত্যোষ্টিক্রিয়া আয়োজনে আমি বৌদ্ধ সম্প্রদায়ের সকলের প্রতি আন্তরিক শুভেচ্ছা জানাচ্ছি।

বাংলাদেশ সাম্প্রদায়িক সম্প্রীতির দেশ। মহান মুক্তিযুদ্ধে সকলে অংশ নিয়ে এদেশ স্বাধীন করেছে। বৌদ্ধ ধর্মাবলম্বীরা শান্তিপ্রিয় ও মানবিক আদর্শের অংশীদার। বাংলাদেশের মাটি ও মানুষের সঙ্গে মিশে আছে হাজার বছরের বৌদ্ধ ঐতিহ্য ও সংস্কৃতি। এদেশের বিভিন্ন স্থানে প্রাচীন বৌদ্ধ বিহার ও শিল্প সংস্কৃতির নিদর্শন বিদ্যমান রয়েছে । ধ্যান-জ্ঞান, শিক্ষা, সংস্কৃতিচর্চা এবং মুক্তি সংগ্রামে বৌদ্ধরা অসামান্য অবদান রেখেছেন ।

সংঘরাজ ড. ধর্মসেন মহাথের একজন অসাম্প্রদায়িক চেতনার মানুষ ছিলেন। দেশে আন্তঃধর্মীয় সম্প্রীতি প্রতিষ্ঠার লক্ষ্যে তিনি আজীবন কাজ করেছেন। তিনি ছিলেন বিনয় ও প্রজ্ঞার স্তম্ভ স্বরূপ। দেশে-বিদেশে সংঘসমাজ ও গৃহীসমাজের ঐক্য, সংহতি, সৌহার্দ্য ও শান্তি প্রতিষ্ঠায় তিনি ধর্মবাণীর মাধ্যমে উপদেশ দিয়েছেন। মহাকারুণিক তথাগত বুদ্ধের অমিয় মৈত্রী বাণী ও চতুরার্য ‍সত্যের নির্মোহ ধারক-বাহক হিসেবে বৌদ্ধ তথা জাতির কাছে তিনি স্মরণীয় হয়ে থাকবেন।

আমি এই অন্ত্যোষ্টিক্রিয়া অনুষ্ঠানের সার্বিক সাফল্য কামনা করছি।

জয় বাংলা, জয় বঙ্গবন্ধু

বাংলাদেশ চিরজীবী হোক।”

#

আশরাফ/অনসূয়া/পরীক্ষিৎ/আসমা/২০২১/১৪০০ ঘণ্টা